pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผู้ช่วยโฆษกฯ เผย นายกรัฐมนตรี เตรียมเดินทางลงพื้นที่ จ.แม่ฮ่องสอน วันพุธที่ 17 มกราคมนี้
วันอังคารที่ 23 มกราคม 2561
ผู้ช่วยโฆษกฯ เผย นายกรัฐมนตรี เตรียมเดินทางลงพื้นที่ จ.แม่ฮ่องสอน วันพุธที่ 17 มกราคมนี้
ผู้ช่วยโฆษกฯ เผย นายกรัฐมนตรี เตรียมเดินทางลงพื้นที่ จ.แม่ฮ่องสอน วันพุธที่ 17 มกราคม 2561 นี้ พร้อมเป็นประธานสักขีพยานในการมอบสมุดประจําตัวผู้ได้รับการคัดเลือกให้ทํากินในชุมชนโครงการจัดที่ดินทํากินให้ชุมชน (คทช.) แก่ประชาชนในพื้นที่ ตามนโยบายของรัฐบาล
วันนี้ (16ม.ค. 61 ) เวลา 14.20 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิงทักษดา สังขจันทร์ ผู้ช่วยโฆษกประจําสํานักนายกรัฐมนตรี ได้เปิดเผยถึงภารกิจของนายกรัฐมนตรี ที่เตรียมเดินทางไปตรวจราชการที่จังหวัดแม่ฮ่องสอน ในวันพุธที่ 17 มกราคม 2561 ว่า เวลา 07.30 น. นายกรัฐมนตรีและคณะ จะเดินทางออกจากท่าอากาศยานทหาร 2 กองบิน 6 (บน.6) ดอนเมือง กรุงเทพมหานคร ไปยังท่า อากาศยานแม่ฮ่องสอน ตําบลจองคํา อําเภอเมือง จังหวัดแม่ฮ่องสอน โดยเครื่องบิน C-130 ของกองทัพอากาศ จากนั้นจะเดินทางต่อไปยังโรงเรียนห้องสอนศึกษา ในพระอุปถัมภ์ฯ ตําบลจองคํา อําเมือง จังหวัดแม่ฮ่องสอน เพื่อเป็นประธานสักขีพยานในการมอบสมุดประจําตัวผู้ได้รับการคัดเลือกให้ทํากินในชุมชน โครงการจัดที่ดินทํากินให้ชุมชน (คทช.) ตามนโยบายของรัฐบาล ให้แก่ผู้แทนประชาชน 3 ตําบล จํานวน 8 ราย และพบปะกับประชาชนจังหวัดแม่ฮ่องสอน
เวลาประมาณ 11.00 น. นายกรัฐมนตรี จะเดินทางต่อไปยังศูนย์บริการและพัฒนาลุ่มน้ํา ปายตามพระราชดําริ (ท่าโป่งแดง) จังหวัดแม่ฮ่องสอน เพื่อเยี่ยมชมผลผลิตโครงการอันเนื่องมาจากพระราชดําริ และรับฟังข้อเสนอ แนวทางการพัฒนาอาชีพและเพิ่มรายได้ของชาวแม่ฮ่องสอน โดยโครงการต่าง ๆ ประกอบด้วย 1) กลุ่มคนอยู่ร่วมกับป่า 2) โครงการสร้างป่าสร้างรายได้ ตามพระราชดําริฯ 3) เกษตรแปลงใหญ่ 4) กลุ่มผลผลิตและผลิตภัณฑ์จากวนเกษตร (กล้วยไม้/บุก/กาแฟ/พืชสมุนไพร/ถั่ว) กลุ่มผู้เลี้ยงไก่ แม่ฮ่องสอน/กลุ่มผลิตภัณฑ์จากขนแกะ 6) กลุ่มสมาชิกศูนย์ศิลปาชีพจังหวัดแม่ฮ่องสอนในพระบรมราชินูปภัมภ์ ก่อนเดินทางต่อไปยัง ศาลากลางจังหวัดแม่ฮ่องสอน ตําบลจองคํา อําเภอเมือง จังหวัดแม่ฮ่องสอน เพื่อเป็นประธานการประชุมยุทธศาสตร์การพัฒนาจังหวัดแม่ฮ่องสอน (Working lunch) ณ ห้องประชุมขุนลุมประพาส ชั้น 4 ศาลากลางจังหวัดแม่ฮ่องสอน
จากนั้น นายกรัฐมนตรีและคณะ จะเดินทางไปยังชุมชนคุณธรรมน้อมนําหลักปรัชญาเศรษฐกิจพอเพียง (ศาสตร์พระราชา สะพานข้าว ก้าวเพื่อสุข) เพื่อเยี่ยมชมศูนย์เรียนรู้ชุมชนคุณธรรมน้อมนําหลักปรัชญาเศรษฐกิจ พอเพียง และแหล่งท่องเที่ยวเพื่อสุขภาพบ่อนําพุร้อนผาบ่อง ตําบลผาบ่อง อําเภอเมือง จังหวัดแม่ฮ่องสอน พร้อมชมการสาธิตการแปรรูปน้ํามันถั่วลิสง และข้าวเพื่อสุขภาพ/แปลงนาเกษตรอินทรีย์/กลุ่มออมทรัพย์เพื่อการผลิตบ้านผาบ่อ พร้อมรับฟังบรรยายสรุปการดําเนินงานชุมชนคุณธรรม หลังจากนั้นจะเดินทางไปสักการะพระธาตุดอยกองมู ตําบลจองคํา อําเภอเมือง จังหวัดแม่ฮ่องสอน เพื่อความเป็นสิริมงคล ก่อนเดินทางกลับกรุงเทพมหานคร โดยคาดว่าจะเดินทางถึงท่าอากาศยานทหาร 2 กองบิน 6 (บน.6) ดอนเมือง กรุงเทพมหานคร ในเวลาประมาณ 18.30 น.
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีมอบคำขวัญเนื่องในวันเด็กแห่งชาติ ประจำปี 2561  “รู้คิด รู้เท่าทัน สร้างสรรค์เทคโนโลยี”
วันศุกร์ที่ 22 ธันวาคม 2560
นายกรัฐมนตรีมอบคําขวัญเนื่องในวันเด็กแห่งชาติ ประจําปี 2561  “รู้คิด รู้เท่าทัน สร้างสรรค์เทคโนโลยี”
นายกรัฐมนตรีมอบคําขวัญเนื่องในวันเด็กแห่งชาติ ประจําปี 2561  “รู้คิด รู้เท่าทัน สร้างสรรค์เทคโนโลยี”
วันนี้ (22 ธันวาคม 2560) พลเอก ประยุทธ์ จันทร์โอชา นายกรัฐมนตรีมอบคําขวัญเนื่องในวันเด็กแห่งชาติ ประจําปี 2561 ว่า “รู้คิด รู้เท่าทัน สร้างสรรค์เทคโนโลยี” โดยนายกรัฐมนตรีต้องการให้เด็กและเยาวชน ทุกคนได้ตระหนักถึงความสําคัญของตนเองว่า เป็นทรัพยากรบุคคลที่มีคุณค่าของประเทศ ขอให้ตั้งใจใฝ่ศึกษาเล่าเรียน หมั่นฝึกฝนพัฒนาตนเองอยู่เสมอ และพร้อมเรียนรู้สิ่งใหม่ ๆ ที่เป็นประโยชน์ รวมทั้งรู้จักการใช้สื่อเทคโนโลยีสารสนเทศอย่างสร้างสรรค์ มีความรับผิดชอบต่อสังคมส่วนรวม และเป็นคนดีของสังคม ตลอดจนเป็นผู้ที่มีความกตัญญูรู้คุณต่อพ่อแม่ ผู้มีพระคุณ ครูอาจารย์ มีจิตสาธารณะ เพื่อการอยู่ร่วมกับผู้อื่นในสังคมอย่างมีความสุข และพร้อมจะเติบโตเป็นผู้ใหญ่ที่มีคุณภาพและคุณธรรมของประเทศชาติต่อไป
---------------------------------
รัฐบาลไทย-ข่าวทำเนียบรัฐบาล-กสร. ชูสปก.ต้นแบบด้านความปลอดภัยกว่า 400 แห่ง
วันพุธที่ 21 สิงหาคม 2562
กสร. ชูสปก.ต้นแบบด้านความปลอดภัยกว่า 400 แห่ง
กสร. มอบเกียรติบัตรสถานประกอบกิจการต้นแบบดีเด่นด้านความปลอดภัย  อาชีวอนามัย และสภาพแวดล้อมในการทํางาน ประจําปี 2562 แก่สถานประกอบกิจการที่ผ่านเกณฑ์ 421 แห่ง เพื่อยกย่องเป็นต้นแบบที่ดีด้านความปลอดภัย ร่วมสร้างวัฒนธรรมความปลอดภัยเชิงป้องกัน
นายวิวัฒน์ ตังหงส์ อธิบดีกรมสวัสดิการและคุ้มครองแรงงาน (กสร.) เปิดเผยภายหลังเป็นประธานในพิธีมอบเกียรติบัตรสถานประกอบกิจการต้นแบบดีเด่นด้านความปลอดภัย อาชีวอนามัย และสภาพแวดล้อมในการทํางาน ประจําปี 2562 ในวันพุธที่ 21 สิงหาคม 2562 ณ ห้องประชุมใหญ่ กองความปลอดภัยแรงงาน อาคารกรมสวัสดิการและคุ้มครองแรงงาน (ส่วนแยกตลิ่งชัน) กทม. ว่า การจัดกิจกรรมสถานประกอบกิจการต้นแบบดีเด่นด้านความปลอดภัย อาชีวอนามัย และสภาพแวดล้อมในการทํางาน เป็นส่วนหนึ่งของการขับเคลื่อนนโยบาย Safety Thailand โดยมีเป้าหมายหลักคือการสร้างความตระหนักและจิตสํานึกในเรื่องความปลอดภัยและอาชีวอนามัยในทุกภาคส่วนเพื่อเสริมสร้างวัฒนธรรมความปลอดภัยเชิงป้องกัน (Preventive Safety Culture) ทั้งนี้ การดําเนินการจะประสบความสําเร็จได้ จะต้องอาศัยความร่วมมือจากทุกภาคส่วนที่เกี่ยวข้องมาร่วมมือในการทํางาน รวมถึงบุคลากรขององค์กรก็จะต้องได้รับการพัฒนาอย่างต่อเนื่องให้มีความรู้ ความเข้าใจอย่างถูกต้องในเรื่องความปลอดภัยในการทํางาน ซึ่งจะเป็นประโยชน์อย่างยิ่ง ต่อการเสริมสร้างความเข้มแข็งด้านความปลอดภัยในการทํางาน โดยเฉพาะการลดอุบัติเหตุหรือลดการประสบอันตรายจากการทํางาน เป็นมาตรการป้องกันไม่ให้ลูกจ้างได้รับอันตราย มีคุณภาพชีวิตที่ดี มีความมั่นคงและยั่งยืน สอดคล้องตามนโยบายระเบียบวาระแห่งชาติ “แรงงานปลอดภัยและสุขภาพอนามัยดี”
นายวิวัฒน์ กล่าวต่อว่า สําหรับสถานประกอบกิจการที่ได้รับเกียรติบัตรสถานประกอบกิจการต้นแบบดีเด่นด้านความปลอดภัย อาชีวอนามัย และสภาพแวดล้อมในการทํางานจะต้องผ่านเกณฑ์การประเมินตามที่กําหนด สําหรับในปี 2562 นี้ มีสถานประกอบกิจการที่ได้รับเกียรติบัตรสถานประกอบกิจการต้นแบบดีเด่นด้านความปลอดภัย อาชีวอนามัย และสภาพแวดล้อมในการทํางาน จํานวนทั้งสิ้น 421 แห่ง แบ่งเป็น ระดับประเทศ ระดับแพลทินัม 21-23 ปี ติดต่อกัน, 16–19 ปี ติดต่อกัน และ 11–14 ปี ติดต่อกัน 112 แห่ง ระดับเพชร 6–9 ปี ติดต่อกัน 90 แห่ง ระดับทอง 2–4 ปี ติดต่อกัน 193 แห่ง และระดับจังหวัด (กรุงเทพมหานคร) จํานวน 26 แห่ง
รัฐบาลไทย-ข่าวทำเนียบรัฐบาล-องคมนตรี ตรวจเยี่ยมโรงพยาบาลยี่งอเฉลิมพระเกียรติ 80 พรรษา จังหวัดนราธิวาส
วันศุกร์ที่ 15 พฤศจิกายน 2562
องคมนตรี ตรวจเยี่ยมโรงพยาบาลยี่งอเฉลิมพระเกียรติ 80 พรรษา จังหวัดนราธิวาส
องคมนตรี ตรวจเยี่ยมให้กําลังใจบุคลากรโรงพยาบาลยี่งอเฉลิมพระเกียรติ 80 พรรษา จังหวัดนราธิวาส  เป็นองค์กรดิจิทัล บริหารจัดการด้วยเทคโนโลยีทางการแพทย์  ลดรอคอยจากเฉลี่ย45นาทีเหลือเพียง21นาทีประชาชนพึงพอใจเพิ่มเป็นร้อยละ 80
วันนี้ (15 พฤศจิกายน 2562) ที่โรงพยาบาลยี่งอเฉลิมพระเกียรติ 80 พรรษา อําเภอยี่งอ จังหวัดนราธิวาส ศาสตราจารย์เกียรติคุณ นายแพทย์เกษม วัฒนชัย องคมนตรีในฐานะรองประธานกรรมการมูลนิธิเทพรัตนเวชชานุกูล พร้อมด้วยนายแพทย์เจษฎา ฉายคุณรัฐ ผู้ตรวจราชการกระทรวงสาธารณสุข เขตสุขภาพที่ 12 และคณะ ตรวจเยี่ยมให้กําลังเจ้าหน้าที่และติดตามการดําเนินงาน
นายแพทย์เจษฎา ฉายคุณรัฐ ผู้ตรวจราชการกระทรวงสาธารณสุข เขตสุขภาพที่ 12 กล่าวว่า โรงพยาบาลยี่งอเฉลิมพระเกียรติ 80 พรรษา เป็นโรงพยาบาลชุมชนขนาด 30 เตียง รับผิดชอบประชากร 47,049 คนได้นําเทคโนโลยีทางการแพทย์มาใช้ในระบบบริหารจัดการภายในโรงพยาบาลเป็นองค์กรดิจิทัลไม่ใช้กระดาษทั้งแผนกผู้ป่วยนอกผู้ป่วยใน และback officeลดขั้นตอนและอํานวยความสะดวกทั้งผู้ให้และผู้รับบริการ ทําให้ผู้ป่วยนัดตรวจออนไลน์ได้โดยใช้บัตรประจําตัวประชาชนกับเครื่องให้บริการอัตโนมัติ (ตู้ KIOS) และมีสมาร์ททีวีแสดงคิวการเรียกและบอกลําดับที่แผนกผู้ป่วยนอก ส่วนแผนกผู้ป่วยในมีโปรแกรม บันทึกการตรวจรักษาสําหรับแพทย์ พยาบาล และทุกกลุ่มงาน ทําให้แพทย์ตรวจติดตามผลแล็บ เอกซเรย์ และสั่งการรักษาได้ทุกที่ทุกเวลาผลของการดําเนินงานช่วยลดระยะเวลารอคอยเฉลี่ยจาก 45 นาที เหลือเพียง 21 นาที ความพึงพอใจต่อบริการเพิ่มขึ้นเป็นร้อยละ 80.49
นายแพทย์เจษฎากล่าวต่อว่า ด้านผู้ให้บริการใช้ระบบ Back office Paperless อาทิใบลาต่างๆ การขออนุมัติไปราชการ การรายงานอุบัติการณ์ความเสี่ยง ผู้บริหารสามารถอนุมัติผ่านสมาร์ทโฟนได้ตลอดเวลา ทําให้ลดขั้นตอนการทํางานและเพิ่มความสะดวกแก่เจ้าหน้าที่ทุกระดับนอกจากนี้ โรงพยาบาลได้เชื่อมต่อข้อมูลสุขภาพและให้บริการแบบ 1อําเภอ 1 HN จัดบริการเชิงรุกที่หน่วยบริการปฐมภูมิ( PCU) โดยทีมแพทย์และสหวิชาชีพ เพื่อเพิ่มการเข้าถึงบริการและลดความแออัดในโรงพยาบาล จัดโครงการผ่าตัดตาต้อกระจกเชิงรุกป้องกันตาบอดให้กับผู้สูงอายุในพื้นที่ทุกปีร่วมกับชุมชนดูแลสิ่งแวดล้อมมาตรฐาน GREEN & CLEAN Hospital ได้รับรางวัล GREEN & CLEAN ระดับดีมาก PLUS ปี 2562 โดยเป็นต้นแบบการจัดการขยะรีไซเคิลในรูปแบบธนาคารขยะจากโรงพยาบาลสู่ชุมชน พัฒนาห้องน้ําและห้องส้วมตามมาตรฐานส้วม HAS ใช้นวัตกรรมเพื่อลดพลังงานและมีโรงครัวมาตรฐานโรงครัวฮาลาล จากครัวโรงพยาบาลสู่ครัวโรงเรียนและศูนย์พัฒนาเด็กเล็ก ทําให้เป็นโรงพยาบาลที่มากกว่าโรงพยาบาล มีชุมชนเป็นเจ้าของที่แท้จริง เน้นหลักปรัชญาเศรษฐกิจพอเพียง บริการประชาชนดุจญาติมิตร
*********************************** 15 พฤศจิกายน 2562
รัฐบาลไทย-ข่าวทำเนียบรัฐบาล-“อลงกรณ์” ลุยด่านระนอง กำชับคุมเข้มสัตว์น้ำต่างชาติทะลักเข้าไทย
วันศุกร์ที่ 24 มกราคม 2563
“อลงกรณ์” ลุยด่านระนอง กําชับคุมเข้มสัตว์น้ําต่างชาติทะลักเข้าไทย
“อลงกรณ์” ลุยด่านระนอง กําชับคุมเข้มสัตว์น้ําต่างชาติทะลักเข้าไทย พร้อมแก้ปัญหาราคาสัตว์น้ําในประเทศไทย
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ พร้อมด้วย นายมนัส กําเนิดมณี ผู้ตรวจราชการกระทรวงเกษตรและสหกรณ์ นายสุวิทย์ คชสิงห์ ผู้ตรวจราชการกรมประมงและคณะ เดินทางลงพื้นที่จังหวัดระนอง เพื่อตรวจด่านประมงและตลาดซื้อขายสัตว์น้ํา พร้อมกับประชุมหัวหน้าส่วนราชการในสังกัดกระทรวงเกษตรฯ ณ สํานักงานวิจัยประมงทะเล โดยเน้นย้ําการแก้ไขปัญหาการทําประมงผิดกฏหมาย และการแก้ไขปัญหาราคาสัตว์น้ําในประเทศที่ได้รับผลกระทบจากการนําเข้าสัตว์น้ําจากต่างประเทศ และได้กําชับให้ด่านประมงเพิ่มความเข้มงวดในการตรวจตราการนําเข้าสัตว์น้ําชายแดน
ทั้งนี้ ยังได้มอบนโยบายในปี 2563 ของรัฐมนตรีว่าการกระทรวงเกษตรและสหกรณ์ (นายเฉลิมชัย ศรีอ่อน) เรื่องการจัดตั้งศูนย์เทคโนโลยีเกษตรและนวัตกรรม (AIC) ในทุกจังหวัดรวมทั้งระนอง และโครงการรณรงค์กําจัดขยะในทะเล (Sea Zero Waste) อีกทั้งยังได้พบปะกับผู้ประกอบการแพปลา ตัวแทนชาวประมง และนายกสมาคมกุ้งทะเลระนอง เพื่อสอบถามปัญหาและแนวทางในการทํางานร่วมกัน เพื่อพัฒนาศักยภาพประมงภายในพื้นที่ จ.ระนอง ต่อไป
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ประชุมคณะกรรมการผู้ช่วยรัฐมนตรี ครั้งที่ 1/2562
วันศุกร์ที่ 1 กุมภาพันธ์ 2562
ประชุมคณะกรรมการผู้ช่วยรัฐมนตรี ครั้งที่ 1/2562
นายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม เป็นประธานการประชุมคณะกรรมการผู้ช่วยรัฐมนตรี ครั้งที่ 1/2562 โดยมีผู้ช่วยรัฐมนตรีทุกกระทรวงเข้าร่วมประชุม
เมื่อวันที่ 31 ม.ค. 62 นายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม เป็นประธานการประชุมคณะกรรมการผู้ช่วยรัฐมนตรี ครั้งที่ 1/2562 โดยมีผู้ช่วยรัฐมนตรีทุกกระทรวงเข้าร่วมประชุม พร้อมด้วยนายศิริรุจ จุลกะรัตน์ รองปลัดกระทรวงอุตสาหกรรม นายสุรพลชามาตย์ รองปลัดกระทรวงอุตสาหกรรม และผู้บริหารกระทรวงอุตสาหกรรม ร่วมด้วย ณ ห้องประชุม 1 ชั้น 2 อาคารสํานักปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กนอ.ชี้แจง โครงการท่าเรืออุตสาหกรรมมาบตาพุด ระยะ 3 ดำเนินการตามขั้นตอนส่งเสริมการมีส่วนร่วมของชุมชนตามกฎหมาย
วันจันทร์ที่ 30 ตุลาคม 2560
กนอ.ชี้แจง โครงการท่าเรืออุตสาหกรรมมาบตาพุด ระยะ 3 ดําเนินการตามขั้นตอนส่งเสริมการมีส่วนร่วมของชุมชนตามกฎหมาย
ผู้ว่าฯ กนอ.ชี้แจงโครงการพัฒนาท่าเรืออุตสาหกรรมมาบตาพุด ระยะ 3 ดําเนินการตามขั้นตอนส่งเสริมการมีส่วนร่วมของชุมชนตามกฎหมาย ไม่ขัดต่อการใช้ประโยชน์ตามกฎหมายผังเมืองระยอง-ร่างประกาศผังเมืองรวมมาบตาพุด
เมื่อวันที่ 27 ต.ค.60 นายวีรพงศ์ ไชยเพิ่ม ผู้ว่าการการนิคมอุตสาหกรรมแห่งประเทศไทย (กนอ.) ชี้แจงกรณที่โซเชียลมีเดียมีการวิจารณ์การออกคําสั่ง มาตรา 44 ของ คสช. ยกเว้นการบังคับใช้กฎหมายผังเมืองในโครงการ EEC กรณีโครงการท่าเรืออุตสาหกรรมมาบตาพุด ระยะที่ 3 เป็นการผลักดันให้โครงการในพื้นที่ EEC ผ่าน โดยไม่คํานึงถึงการมีส่วนร่วมของประชาชนและกฎหมายที่มีบังคับใช้อยู่ พร้อมกับยังระบุอีกว่า สาเหตุสําคัญที่ต้องเร่งออกคําสั่งดังกล่าว เนื่องจากโครงการมาบตาพุด เฟส 3 ที่จะมีการถมทะเลและมีการจัดทํารายงาน EHIA ที่เสนอต่อ สผ. และ คชก. แล้วนั้น ในทางกฎหมายโครงการนี้จะไม่สามารถผ่านการอนุมัติของ สผ. และ คชก. เพราะขัดกับกฎหมายผังเมืองของจังหวัดระยอง แต่คําสั่งดังกล่าวได้ยกเว้นการบังคับใช้กฎหมายผังเมือง ฉะนั้น โครงการมาบตาพุด เฟส 3 จะได้รับการอนุมัติให้ก่อสร้างได้ นั้น กนอ. ขอชี้แจงข้อเท็จจริง ดังนี้
การดําเนินโครงการท่าเรืออุตสาหกรรมมาบตาพุด ระยะที่ 3 กนอ. ได้จัดทํารายงาน EHIA ซึ่งผ่านการมีส่วนร่วมทั้งระดับชุมชน อําเภอ และจังหวัด (ค.1, ค.2 และ ค.3) ตามประกาศกระทรวงทรัพยากรธรรมชาติและสิ่งแวดล้อม เรื่อง กําหนดหลักเกณฑ์ วิธีการ ระเบียบปฏิบัติและแนวทางในการจัดทํารายงานการวิเคราะห์ผลกระทบสิ่งแวดล้อมสําหรับโครงการหรือกิจกรรมที่อาจก่อให้เกิดผลกระทบต่อชุมชนอย่างรุนแรงทั้งทางด้านคุณภาพสิ่งแวดล้อม ทรัพยากรธรรมชาติและสุขภาพ ประกาศ ณ วันที่ 29 ธันวาคม 2552 ครบถ้วนแล้ว และ กนอ. ได้นําเสนอ สผ. พิจารณา ซึ่ง สผ. พิจารณาครั้งที่ 1 แล้ว และให้ กนอ. ชี้แจงข้อเท็จจริงเพิ่มเติม กนอ. ได้จัดทําและจัดส่งข้อเท็จจริงเพิ่มเติมต่อ สผ. แล้ว ขณะนี้อยู่ระหว่างการพิจารณาของ สผ.
กฎหมายเกี่ยวกับผังเมืองที่ใช้บังคับอยู่ในปัจจุบัน คือ กฎกระทรวงให้ใช้บังคับผังเมืองรวมจังหวัดระยอง พ.ศ. 2560 ซึ่งมีแผนผังกําหนดการใช้ประโยชน์ที่ดินตามที่ได้จําแนกท้ายกฎกระทรวงด้วย (ประกาศในราชกิจจานุเบกษาเมื่อวันที่ 19 มกราคม 2560) และร่างประกาศผังเมืองรวมมาบตาพุด ซึ่งขณะนี้อยู่ในขั้นตอนที่ 7 กล่าวคือ ภายหลังจากที่ได้มีการปิดประกาศเพื่อให้ผู้มีส่วนได้เสียพิจารณาให้ข้อคิดเห็น/ข้อคัดค้าน/ข้อเสนอแนะต่อคณะกรรมการด้านผังเมืองครบ 90 วันแล้ว ขั้นตอนต่อไปคือการรวบรวมตรวจสอบพิจารณาคําร้องและแจ้งผลการพิจารณาคําร้องต่อผู้ร้อง (หากมี) ซึ่งจากการตรวจสอบการใช้พื้นที่สําหรับโครงการพัฒนาท่าเรืออุตสาหกรรมมาบตาพุด ระยะ 3 พบว่าไม่ขัดต่อกฎหมายว่าด้วยผังเมืองและร่างประกาศผังเมืองฯ ดังที่กล่าวมา
ดังนั้น โครงการพัฒนาท่าเรืออุตสาหกรรมมาบตาพุด ระยะ 3 ของ กนอ. ได้ดําเนินการตามขั้นตอนส่งเสริมการมีส่วนร่วมของชุมชนตามกฎหมาย จึงไม่ขัดต่อการใช้ประโยชน์ตามกฎหมายผังเมืองของจังหวัดระยอง และร่างประกาศผังเมืองรวมมาบตาพุด (ผังเมืองเฉพาะ) ที่มีการทบทวนอยู่ อย่างไรก็ตาม กนอ. ได้ตระหนักถึงความห่วงใยของทุกฝ่าย และจะถือปฏิบัติตามข้อกฎหมายที่เกี่ยวข้องอย่างเคร่งครัดต่อไป
------------------------
รัฐบาลไทย-ข่าวทำเนียบรัฐบาล-“สนธิรัตน์”ลงพื้นที่ติดตามผลการดำเนินงานของร้านค้าธงฟ้าประชารัฐ
วันจันทร์ที่ 11 มิถุนายน 2561
“สนธิรัตน์”ลงพื้นที่ติดตามผลการดําเนินงานของร้านค้าธงฟ้าประชารัฐ
“สนธิรัตน์”ลงพื้นที่ติดตามผลการดําเนินงานของร้านค้าธงฟ้าประชารัฐ ยืนยันรัฐบาลยังคงเดินหน้าใช้กลไกของร้านค้าช่วยลดภาระค่าครองชีพให้กับผู้ถือบัตรสวัสดิการแห่งรัฐ
เผยจะมีการติดตั้งเครื่องรูดบัตรครบ 40,000 แห่งภายในเดือน มิ.ย.นี้ ทําให้ร้านค้าครอบคลุมมากขึ้น ส่วนยอดใช้จ่ายล่าสุด 29,488 ล้านบาท มีสินค้าซื้อขายกว่า 100 ล้านรายการ
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยว่า วันที่ 9 มิถุนายน 2561 ได้นําคณะผู้บริหารกระทรวงพาณิชย์ลงพื้นที่ติดตามการดําเนินงานโครงการเพิ่มความเข้มแข็งของเศรษฐกิจฐานรากตามแนวทางประชารัฐ ณ ร้านค้าประชารัฐกองทุนหมู่บ้านบ่อพลับ หมู่ที่ 3 ตําบลเนินกว้าว อําเภอ  โกรกพระ จังหวัดนครสวรรค์ โดยได้ยืนยันว่ารัฐบาลยังคงเดินหน้าใช้ร้านค้าธงฟ้าประชารัฐ เป็นกลไกในการช่วยลดค่าครองชีพให้กับผู้ถือบัตรสวัสดิการแห่งรัฐและประชาชนผู้มีรายได้น้อย และกําลังจะพัฒนาร้านค้า ธงฟ้าประชารัฐให้เป็นร้านโชห่วยมืออาชีพ รวมถึงการเชื่อมโยงผู้ผลิต ให้จัดส่งสินค้าราคาถูกเข้าร้านค้า และเชื่อมโยงสินค้าเกษตร สินค้าชุมชน เพื่อให้ร้านค้ามีสินค้าที่หลากหลายและมีราคาถูกจําหน่ายเพิ่มขึ้น ซึ่งจะช่วยดึงดูดให้ประชาชนเข้ามาใช้บริการ และทําให้ร้านค้ามีรายได้มากขึ้น
สําหรับความคืบหน้าการติดตั้งเครื่องรับชําระเงินทางอิเล็กทรอนิกส์ (EDC) ขณะนี้ในส่วนของกระทรวงพาณิชย์ได้ติดตั้งครบตามเป้าหมาย 30,000 ร้านแล้ว และในส่วนของสํานักงานกองทุนหมู่บ้านและชุมชนเมืองแห่งชาติ (กทบ) ที่รับผิดชอบติดตั้ง 10,000 แห่ง ขณะนี้ได้ติดตั้งไปแล้วประมาณ 1,800 ร้าน และคาดว่าภายในเดือนมิถุนายน 2561 นี้ จะติดตั้งได้ครบ และทําให้มีร้านค้าธงฟ้าประชารัฐที่ติดตั้งเครื่องรูดบัตรครบตามเป้าหมาย 40,000 แห่ง ทําให้มีร้านค้าครอบคลุมผู้ถือบัตรสวัสดิการแห่งรัฐมากขึ้น ส่วนการใช้จ่ายเงินผ่านบัตรสวัสดิการแห่งรัฐ ตั้งแต่เริ่มเปิดตัวโครงการวันที่ 4 ตุลาคม 2560 ถึงวันที่ 5 มิถุนายน 2561 มียอดซื้อขายแล้ว 29,488 ล้านบาท และมีจํานวนสินค้าที่ซื้อขายกว่า 100 ล้านรายการ
นายสนธิรัตน์กล่าวว่า กระทรวงพาณิชย์ยังมีแผนที่จะหารือกับผู้ผลิตรายใหญ่ ในการผลิตสินค้าอุปโภคบริโภคราคาถูก ป้อนให้กับร้านค้าธงฟ้าประชารัฐ โดยตั้งเป้าที่จะเปิดให้มีมุมสินค้าธงฟ้า ซึ่งจําหน่ายสินค้าราคาถูกให้กับผู้ถือบัตรสวัสดิการแห่งรัฐ และประชาชนทั่วไป ได้เข้ามาเลือกซื้อสินค้า ซึ่งจะช่วยลด  ค่าครองชีพได้อีกทางหนึ่ง และยังจะใช้ร้านค้าธงฟ้าประชารัฐ เป็นที่ขายสินค้าเกษตร สินค้าชุมชน เพื่อเพิ่มความหลากหลายของสินค้าที่จําหน่ายให้กับร้านค้าธงฟ้าประชารัฐ และช่วยให้เกษตรกร ผู้ผลิตสินค้าชุมชน มีช่องทางการจําหน่ายสินค้าเพิ่มขึ้น
นอกจากนี้ ยังได้สั่งการให้มีการเชื่อมโยงเครือข่ายระหว่างผู้ผลิต ผู้ค้าส่ง และผู้ขนส่งสินค้า ในการจัดส่งสินค้าราคาถูกให้กับร้านค้าธงฟ้าประชารัฐ โดยให้มีศูนย์กระจายสินค้าทั้งในระดับจังหวัดและอําเภอ เพื่อให้ร้านค้าธงฟ้าประชารัฐมีสินค้าจําหน่ายเพิ่มขึ้น ซึ่งไม่เพียงแต่จะช่วยลดต้นทุนให้กับร้านค้า แต่ยังช่วยดึงดูดให้คนเข้าร้านเพิ่มมากขึ้นด้วย
สําหรับจังหวัดนครสวรรค์ มีผู้ถือบัตรสวัสดิการแห่งรัฐ 208,954 ราย จากจําหน่ายประชากรทั้งหมด 1,065,868 คน ขณะนี้กรุงไทยรายงานว่า มีการติดตั้งเครื่องรูดบัตรแล้ว 397 เครื่อง แบ่งเป็นร้านค้า 395 ร้าน รถโมบายจํานวน 2 คัน
รัฐบาลไทย-ข่าวทำเนียบรัฐบาล-รมว.ศธ.เข้าร่วมประชุม Education World Forum ที่สหราชอาณาจักร
วันพฤหัสบดีที่ 26 มกราคม 2560
รมว.ศธ.เข้าร่วมประชุม Education World Forum ที่สหราชอาณาจักร
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ได้เข้าร่วมประชุม Education World Forum 2017 และร่วมงาน British Educational Training Technology Show (BETT)
ณ กรุงลอนดอน สหราชอาณาจักร ระหว่างวันที่ 23 - 28 มกราคม 2560
รัฐมนตรีว่าการกระทรวงศึกษาธิการของไทย ได้มีโอกาสพบปะและแลกเปลี่ยนข้อคิดเห็นเชิงนโยบายกับรัฐมนตรีว่าการกระทรวงศึกษาธิการจากหลายประเทศทั่วโลก รวมทั้งผู้แทนจาก OECD และธนาคารโลก โดยได้หารือในเรื่องโอกาสและความท้าทายทางการศึกษา เพื่อพัฒนาคุณภาพการเรียนการสอนให้เกิดผลสัมฤทธิ์ ที่มีประสิทธิภาพ ตามสภาวะของการเจริญเติบโตทางเศรษฐกิจและสถานภาพทางสังคม
โดยรัฐมนตรีว่าการกระทรวงศึกษาธิการของไทยได้กล่าวปาฐกถาพิเศษเรื่อง PISA in Thailand Policy Implications เมื่อวันอังคารที่ 24 มกราคม 2560 ซึ่งได้รับความสนใจจากผู้เข้าร่วมงานจํานวนมาก
รัฐบาลไทย-ข่าวทำเนียบรัฐบาล-ทส. ร่วมการประชุมสุดยอดว่าด้วยการดำเนินการด้านสภาพภูมิอากาศ ค.ศ. ๒๐๑๙ (United Nations Climate Action Summit 2019)
วันจันทร์ที่ 30 กันยายน 2562
ทส. ร่วมการประชุมสุดยอดว่าด้วยการดําเนินการด้านสภาพภูมิอากาศ ค.ศ. ๒๐๑๙ (United Nations Climate Action Summit 2019)
ทส. ร่วมการประชุมสุดยอดว่าด้วยการดําเนินการด้านสภาพภูมิอากาศ ค.ศ. ๒๐๑๙ (United Nations Climate Action Summit 2019)
ทส. ร่วมการประชุมสุดยอดว่าด้วยการดําเนินการด้านสภาพภูมิอากาศ ค.ศ. ๒๐๑๙ (United Nations Climate Action Summit 2019)
เมื่อวันที่ ๒๓ กันยายน ๒๕๖๒ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นางรวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม และนายพิรุณ สัยยะสิทธิ์พานิชย์ รองเลขาธิการสํานักงานนโยบายและแผนทรัพยากรธรรมชาติและสิ่งแวดล้อม ได้ร่วมกับคณะผู้แทนไทย นําโดยพลเอก ประยุทธ์ จันทร์โอชา นายกรัฐมนตรี พร้อมด้วยผู้แทนกระทรวงการต่างประเทศ และหน่วยงานอื่น ๆ เข้าร่วมการประชุมสุดยอดว่าด้วยการดําเนินการด้านสภาพภูมิอากาศ ค.ศ. ๒๐๑๙ (United Nations Climate Action Summit 2019) ในห้วงการประชุมสมัชชาสหประชาชาติ สมัยสามัญ ครั้งที่ ๗๔ ณ สํานักงานใหญ่สหประชาชาติ นครนิวยอร์ก โดยการประชุมดังกล่าวเป็นข้อริเริ่มของเลขาธิการสหประชาชาติเพื่อยกระดับความมุ่งมั่นในการดําเนินการของประเทศและภาคส่วนต่าง ๆ ในการจํากัดการเพิ่มขึ้นของอุณหภูมิเฉลี่ยของโลก และบรรลุเป้าหมายของความตกลงปารีสภายใต้กรอบอนุสหประชาชาติว่าด้วยการเปลี่ยนแปลงสภาพภูมิอากาศ
นายกรัฐมนตรีได้กล่าวถ้อยแถลงในนามประเทศสมาชิกอาเซียนเพื่อเน้นย้ําว่า ประเทศอาเซียนมีความเปราะบางต่อผลกระทบจากการเปลี่ยนแปลงสภาพภูมิอากาศ อาเซียนจึงให้ความสําคัญต่อการดําเนินการด้านสภาพภูมิอากาศทั้งในด้านการลดการปล่อยก๊าซเรือนกระจกและการปรับตัวต่อการเปลี่ยนแปลงสภาพภูมิอากาศ ทั้งนี้ นายกรัฐมนตรีได้ประกาศเป้าหมายที่สําคัญ (key targets) ของอาเซียนในด้านสภาพภูมิอากาศใน ๒ ด้าน ได้แก่ (๑) ด้านพลังงาน อาเซียนจะลดความเข้มข้นของการใช้พลังงานลงร้อยละ ๓๐ และเพิ่มสัดส่วนการใช้พลังงานหมุนเวียนร้อยละ ๒๓ ภายในปี ค.ศ. ๒๐๒๕ และ (๒) ด้านการขนส่งทางบก อาเซียนจะลดการใช้เชื้อเพลิงเฉลี่ยของยานพาหนะขนาดเล็กที่จําหน่ายในอาเซียนร้อยละ ๒๖ ระหว่างปี ค.ศ. ๒๐๑๕ – ๒๐๒๕ รวมถึงจะเสนอและเสริมสร้างมาตรการนโยบายการคลังบนพื้นฐานการประหยัดพลังงานหรือการปล่อยก๊าซคาร์บอนไดออกไซด์ระดับประเทศ และส่งเสริมการประกาศใช้มาตรฐานการใช้เชื้อเพลิงสําหรับยานพาหนะขนาดเล็กของแต่ละประเทศ พร้อมเน้นย้ําว่า การต่อสู้กับการเปลี่ยนแปลงสภาพภูมิอากาศต้องอาศัยความร่วมมือระหว่างประเทศและทุกภาคส่วน โดยอาเซียนพร้อมที่จะพัฒนาความเป็นหุ้นส่วนกับประชาคมโลกในการดําเนินการเพื่อแก้ปัญหาการเปลี่ยนแปลงสภาพภูมิอากาศเพื่อประกันความยั่งยืนให้กับอนุชนรุ่นปัจจุบันและอนาคต
แถลงการณ์ร่วมอาเซียนสําหรับการประชุมฯ (ASEAN Joint Statement to the United Nations Climate Action Summit 2019) เป็นข้อริเริ่มของไทยในฐานะประธานอาเซียน เนื่องจากไทยตระหนักถึงความสําคัญของการประชุมฯ และความจําเป็นในการร่วมมือร่วมใจกันของประชาคมโลกในการแก้ปัญหาการเปลี่ยนแปลงสภาพภูมิอากาศซึ่งเป็นความท้าทายที่สําคัญของศตวรรษ โดยแถลงการณ์ร่วมที่ไทยได้จัดทําผ่านการเจรจากับประเทศสมาชิกอาเซียน สะท้อนเป้าหมายการดําเนินการที่เป็นรูปธรรมในด้านสภาพภูมิอากาศของอาเซียน และเน้นย้ําบทบาทของอาเซียนในฐานะหุ้นส่วนเพื่อการพัฒนาที่ยั่งยืนในเวทีระหว่างประเทศ ซึ่งสอดคล้องกับแนวคิดหลัก (theme) สําหรับการเป็นประธานอาเซียนของไทย คือ “Advancing Partnership for Sustainability” หรือ “ร่วมมือ ร่วมใจ ก้าวไกล ยั่งยืน”
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมลงนามบันทึกข้อตกลงความร่วมมือ โครงการ “๑ ตำบล ๑ โรงเรียนคุณภาพ” ลดความเหลื่อมล้ำด้านการจัดการศึกษาของประเทศ
วันพุธที่ 23 มกราคม 2562
กระทรวงดิจิทัลฯ ร่วมลงนามบันทึกข้อตกลงความร่วมมือ โครงการ “๑ ตําบล ๑ โรงเรียนคุณภาพ” ลดความเหลื่อมล้ําด้านการจัดการศึกษาของประเทศ
กระทรวงดิจิทัลฯ
นายขจิต สุขุม ผู้ตรวจราชการกระทรวงดิจิทัลเพื่อเศรษฐกิจและสังคม ในฐานะผู้แทนกระทรวงดิจิทัลเพื่อเศรษฐกิจและสังคม (ดีอี) ร่วมพิธีลงนามบันทึกข้อตกลงความร่วมมือโครงการโรงเรียนคุณภาพประจําตําบล โดยโครงการ “๑ ตําบล ๑ โรงเรียนคุณภาพ “ เป็นนโยบายที่เน้นการพัฒนาโรงเรียนให้มีคุณภาพและได้มาตรฐานตามบริบทของตนเอง เกิดความเท่าเทียมและครอบคลุมทั่วประเทศ เพื่อลดความเหลื่อมล้ําด้านการจัดการศึกษาของประเทศ ซึ่งต้องอาศัยการมีส่วนร่วมที่เข้มแข็ง ที่ประกอบด้วย กระทรวงสาธารณสุข กระทรวงทรัพยากรธรรมชาติและสิ่งแวดล้อม และกระทรวงพลังงาน จึงจะทําให้โครงการดังกล่าวประสบผลสําเร็จ ขณะนี้ได้ดําเนินการคัดเลือกโรงเรียนเรียบร้อยแล้ว และเริ่มเปิดตัวโครงการอย่างเป็นทางการ เมื่อวันที่ 21 มกราคม 2562 ณ ทําเนียบรัฐบาล โดยมี พล.อ.ประยุทธ์ จันทร์โอชา นายกรัฐมนตรี เป็นประธานและแสดงปาฐกถาพิเศษ
********************
รัฐบาลไทย-ข่าวทำเนียบรัฐบาล-รมต.นร. นายเทวัญฯ ลงพื้นที่ตรวจสอบผู้ประกอบธุรกิจขายรถยนต์ใช้แล้ว
วันพุธที่ 25 ธันวาคม 2562
รมต.นร. นายเทวัญฯ ลงพื้นที่ตรวจสอบผู้ประกอบธุรกิจขายรถยนต์ใช้แล้ว
รมต.เทวัญฯ นําคณะ สคบ. ลงพื้นที่เร่งคุ้มครองสิทธิ์ผู้บริโภครถยนต์ใช้แล้ว หลังพบมีผู้ร้องเรียนกว่าร้อยราย
วันนี้ (25 ธ.ค.62) เวลา 09.30 น. ที่ศูนย์รวมรถยนต์เดอะเบสท์ 5 บริเวณถนนกาญจนาภิเษก เขตตลิ่งชันกรุงเทพมหานคร นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฎฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี นําคณะเจ้าหน้าที่ของสํานักงานคณะกรรมการคุ้มครองผู้บริโภคลงพื้นที่ตรวจสอบผู้ประกอบธุรกิจขายรถยนต์ใช้แล้ว โดยมี พลตํารวจตรี ประสิทธิ์ เฉลิมวุฒิศักดิ์ เลขาธิการคณะกรรมการคุ้มครองผู้บริโภคเข้าร่วม
การลงพื้นที่ครั้งนี้มีวัตถุประสงค์เพื่อเป็นการป้องกันการละเมิดสิทธิผู้บริโภคและคุ้มครองผู้บริโภคให้ได้รับความเป็นธรรมในการซื้อรถยนต์ใช้แล้ว และแนะนําผู้ประกอบธุรกิจให้ปฏิบัติถูกต้องตามกฎหมาย ตลอดจนมอบเป็นของขวัญปีใหม่ให้กับผู้บริโภคที่จะเลือกซื้อรถยนต์ใช้แล้ว ตามประกาศคณะกรรมการว่าด้วยสัญญา เรื่อง ให้ธุรกิจการขายรถยนต์ใช้แล้วเป็นธุรกิจที่ควบคุมสัญญา พ.ศ. 2562 มีวัตถุประสงค์เพื่อกํากับดูแลและควบคุมการขายรถยนต์ใช้แล้วซึ่งปัจจุบันพบว่ามีผู้บริโภคจํานวนกว่า 500 ราย ได้รับความเดือดร้อนจากการซื้อรถยนต์ใช้แล้ว เนื่องจากมีการปกปิดข้อมูลหรือไม่แจ้งข้อมูล ที่ถูกต้องเกี่ยวกับรถยนต์ใช้แล้ว ที่มีการซื้อขายกันในท้องตลาด เช่น มีการแก้ไขตัวเลขระยะทางการใช้รถยนต์ (แก้ไขเลขไมล์) ไม่ส่งมอบรถยนต์ตามที่ตกลงกันไว้ ส่งมอบรถยนต์ชํารุดบกพร่อง รถยนต์มีการดัดแปลงสภาพตัวถัง เครื่องยนต์ มีผลทําให้ไม่สามารถโอนทะเบียนได้ หรือแม้กระทั่งมีการริบเงินทั้งที่ผู้บริโภคไม่ได้เป็นฝ่ายผิดสัญญา
ทั้งนี้ สาระสําคัญของประกาศฉบับนี้ระบุไว้ ดังนี้
รถยนต์ใช้แล้วหมายถึงรถยนต์นั่งส่วนบุคคล หรือรถยนต์บรรทุกส่วนบุคคล ซึ่งผู้ประกอบธุรกิจขาย แลกเปลี่ยนหรือจําหน่ายให้แก่ผู้บริโภค ทั้งนี้ ไม่รวมถึงการประมูลหรือขายทอดตลาดรวมถึงการแยกขายเป็นชิ้นส่วน
กําหนดเงื่อนไขสัญญารถยนต์ใช้แล้ว รายละเอียดเกี่ยวกับรถยนต์ใช้แล้ว (ตามความเป็นจริงที่ระบุไว้ในเล่มทะเบียนรถยนต์) กําหนดวัน เดือน ปี รับชําระเงิน กําหนดวัน เดือน ปี และสถานที่ส่งมอบรถยนต์ กําหนดการส่งมอบสมุดคู่มือจดทะเบียนรถยนต์ และเอกสารที่เกี่ยวข้องในการโอน สิทธิในการบอกเลิกสัญญาของผู้บริโภค กําหนดระยะเวลาการคืนเงินภายใน 15 วัน
ห้ามใช้สัญญาที่มีลักษณะยกเว้นความรับผิดผู้ขายหรือข้อสัญญาที่ให้สิทธิผู้ประกอบธุรกิจ เปลี่ยนแปลงราคาเปลี่ยนกําหนดวันส่งมอบ อันเป็นการเพิ่มภาระแก่ผู้บริโภค หรือริบเงินเว้นแต่ผู้บริโภคเป็นฝ่ายผิดสัญญา
...................................
กลุ่มประชาสัมพันธ์และเผยแพร่ สํานักโฆษก